CELEX: 61989CJ0043
Language: el
Date: 1990-07-12
Title: Απόφαση του Δικαστηρίου (τέταρτο τμήμα) της 12ης Ιουλίου 1990. # Gerlach & Co. BV κατά Inspecteur der Invoerrechten en Accijnzen. # Αίτηση για την έκδοση προδικαστικής αποφάσεως: Tariefcommissie - Κάτω Χώρες. # Κοινό δασμολόγιο - Συσκευή μεταφοράς στοιχείων ηλεκτρονικού υπολογιστή σε μικροφίλμ. # Υπόθεση C-43/89.

ΈΚΘΕΣΗ ΓΙΟ ΤΗΝ ΕΠ' ΑΚΡΟΑΤΗΡΊΟΥ ΣΥΖΉΤΗΣΗ
      στην υπόθεση C-43/89 (
            *1
         )
      Ι — Πραγματικά περιστατικά
      
               1.
            
            
               Η ολλανδική επιχείρηση Gerlach & Co. BV (στο εξής: Gerlach) εισήγαγε το 1983 στις Κάτω Χώρες μία συσκευή καταγωγής Ηνωμένων Πολιτειών, η οποία ονομάζεται COM-Recorder και καθορίζεται στο τελωνειακό έντυπο ως « πλήρης συσκευή μεταφοράς εγγράφων σε μικροφίλμ ». Η λειτουργία της συσκευής συνίσταται στη μεταφορά αποκωδικοποιημένων στοιχείων ηλεκτρονικών υπολογιστών, υπό αναγνώσιμη μορφή, σε μικροφίλμ ή σε μικροδελτία, χαρακτηρίζεται δε ως εξής:
               « ARIS II Recorder 220 V, 50 Hz
               Controller
               plus 42 X lens/Software/KSR/Cables
               1600/6250 ( STC ) Tape Drive-Standalone ».
            
         
               2.
            
            
               Η εν λόγω επιχείρηση διασάφησε προς εισαγωγή τη συσκευή αυτή για να διατεθεί απευθείας στην κατανάλωση και δήλωσε στη διασάφηση της τη διάκριση 90.07 Α του κοινού δασμολογίου.
            
         
               3.
            
            
               Η Gerlach άσκησε, στη συνέχεια, ένσταση, η οποία αντέφασκε προς την ίδια της τη διασάφηση, και υποστήριξε ότι η εν λόγω συσκευή έπρεπε να υπαχθεί, κυρίως, στη διάκριση 84.53 Β του κοινού δασμολογίου ή, επικουρικώς, στη διάκριση 84.54 Β του κοινού δασμολογίου. Κατόπιν της αρνήσεως του επιθεωρητή δασμών και ειδικών φόρων καταναλώσεως να κάνει δεκτή αυτή την αίτηση, η Gerlach άσκησε προσφυγή ενώπιον του Tariefcommissie του Αμστερνταμ.
            
         
               4.
            
            
               Από τη Διάταξη περί παραπομπής συνάγεται ότι η εισαχθείσα συσκευή αποτελείται από τα ακόλουθα στοιχεία: μία μονάδα ελέγχου, έναν μικροϋπολογιστή, ένα ακουστικό modem, δύο οδηγούς δισκετών, μία οθόνη ελέγχου, μία υποδοχή φιλμ, μία κάμερα, έναν φακό, έναν μηχανισμό διαφανειών, ένα οπτικό σύστημα λέιζερ, μία μονάδα εμφανίσεως, ένα πληκτρολόγιο/εκτυπωτή.
            
         II — Το κανονιστικό πλαίσιο
      
               5.
            
            
               Οι τρεις διακρίσεις του κοινού δασμολογίου [παράρτημα του κανονισμού (ΕΟΚ) 950/68 του Συμβουλίου ( PB 1968, L 172, σ. 1 ), όπως τροποποιήθηκε από τον κανονισμό ( ΕΟΚ ) 3400/84 του Συμβουλίου, της 27ης Σεπτεμβρίου 1984 (ΕΕ L 20, σ. 319)], για τις οποίες πρόκειται στην παρούσα υπόθεση, έχουν ως εξής:
               Διάκριση 84.53 Β
               «Αυτόματες μηχανές επεξεργασίας πληροφοριών και μονάδες (στοιχεία) αυτών. Μαγνητικές ή οπτικές διατάξεις ανάγνωσης, μηχανές εγγραφής των πληροφοριών σε υπόθεμα με κωδικοποιημένη μορφή και μηχανές επεξεργασίας των πληροφοριών αυτών, που δεν κατονομάζονται ή δεν περιλαμβάνονται αλλού:
               
                        Α.
                     
                     
                        ...
                     
                  
                        Β.
                     
                     
                        Άλλες ... »
                     
                  Διάκριση 84.54 Β
               «Άλλες μηχανές και συσκευές γραφείοι (πολύγραφοι εκτογραφικοό τύπου í μεμβρανών, μηχανές εκτύπωσης διευθύνσεων μηχανές διαλογής, μέτρησης και συσκευασία σε κυλίνδρους των κερμάτων, συσκευές για xc ξύσιμο των μολυβιών, συσκευές για το τρύπημα και τη σύνδεση εγγράφων, κλπ.):
               
                        Α.
                     
                     
                        ...
                     
                  
                        Β.
                     
                     
                        Άλλες. »
                     
                  Αάκριση 90.07 Α
               « Φωτογραφικές μηχανές. Συσκευές και διατάξεις, στις οποίες περιλαμβάνονται και οι λαμπτήρες και οι σωλήνες, για την παραγωγή αστραπιαίου φωτός ( φλας ) κατά τη φωτογράφηση, με εξαίρεση τους λαμπτήρες και σωλήνες εκκένωσης της κλάσης 85.20:
               
                        Α.
                     
                     
                        Φωτογραφικές μηχανές
                     
                  ... »
            
         
               6.
            
            
               Η σημείωση 3 Β ) του κεφαλαίου 84 του ΚΔ έχει ως εξής:
               « Οι αυτόματες μηχανές επεξεργασίας πληροφοριών μπορεί να παρουσιάζονται με μορφή συστημάτων που περιλαμβάνουν ποικίλο αριθμό χωριστών μονάδων, καθεμία από τις οποίες είναι τοποθετημένη μέσα στο δικό της περίβλημα. Μπορεί να θεωρηθεί ότι αποτελεί μέρος του πλήρους συστήματος κάθε μονάδα που συγκεντρώνει ταυτόχρονα τις παρακάτω προϋποθέσεις:
               
                        α)
                     
                     
                        Να μπορεί να συνδεθεί με την κεντρική μονάδα επεξεργασίας είτε απευθείας είτε μέσω μιας ή περισσοτέρων άλλων μονάδων.
                     
                  
                        β)
                     
                     
                        Να είναι ειδικά κατασκευασμένη ως μέρος ενός τέτοιου συστήματος (πρέπει ιδίως, εφόσον δεν πρόκειται για μονάδα παροχής ηλεκτρικής ενέργειας, να μπορεί αυτή να δέχεται ή να παρέχει στοιχεία, σε μορφή — κώδικα ή σημάτων — που να μπορεί να χρησιμοποιηθεί από το σύστημα ).
                     
                  Όταν παρουσιάζονται ξεχωριστά, τέτοιες μονάδες υπάγονται στην κλάση 84.53. »
            
         
               7.
            
            
               Η επεξηγηματική σημείωση της ονοματολογίας του Συμβουλίου Τελωνειακής Συνεργασίας σχετικά με την ανωτέρω διάκριση 84.53 Β έχει ως εξής:
               « Οι ψηφιακές μηχανές επεξεργασίας πληροφοριών αποτελούνται συνήθως από ορισμένο αριθμό ξεχωριστών, συνδεδεμένων μεταξύ τους μονάδων. Κατ' αυτό τον τρόπο αποτελούν ένα σύστημα.
               Ένα πλήρες ψηφιακό σύστημα επεξεργασίας πληροφοριών πρέπει να αποτελείται τουλάχιστον από
               
                        1)
                     
                     
                        μία κεντρική μονάδα επεξεργασίας, η οποία εμπεριέχει την κεντρική μνήμη, τα ψηφιακά και λογικά στοιχεία και τα στοιχεία χειρισμού και ελέγχου·σε ορισμένες περιπτώσεις μπορούν πάντως τα στοιχεία αυτά να περιέχονται χωριστά σε διάφορες μονάδες·
                     
                  
                        2)
                     
                     
                        μία μονάδα εισροής η οποία δέχεται τις παρεχόμενες πληροφορίες και τις μετατρέπει σε σήματα κατάλληλα επεξεργασίας από τις μηχανές·
                     
                  
                        3)
                     
                     
                        μία μονάδα εκροής, η οποία καθιστά αναγνώσιμα τα σήματα που παρέχει η μηχανή (τυπωμένο κείμενο, απεικόνιση γραφική, οπτική κλπ.) ή τα μετατρέπει σε κωδικοποιημένα στοιχεία για περαιτέρω χρήση ( επεξεργασία, χειρισμό κλπ. ).»
                     
                  
         
               8.
            
            
               Εξάλλου, κατά τον γενικό κανόνα 3 β ) για την ερμηνεία της ονοματολογίας του κοινού δασμολογίου,
               « τα αναμειγμένα προϊόντα, τα τεχνουργήματα και τα είδη που αποτελούνται από διάφορες όλες ή προκύπτουν από τη συναρμολόγηση διαφόρων αντικειμένων, καθώς και τα εμπορεύματα που παρουσιάζονται σε σύνολα συσκευασμένα για τη λιανική πώληση, στα οποία η κατάταξη δεν μπορεί να γίνει με εφαρμογή του κανόνα 3 α), κατατάσσονται σύμφωνα με την όλη ή το είδος που δίνει σ' αυτά τον ουσιώδη τους χαρακτήρα, όταν είναι δυνατός αυτός ο καθορισμός ».
            
         
               9.
            
            
               Η Επιτροπή, στην οποία ο κανονισμός (ΕΟΚ) 97/69 του Συμβουλίου, της 16ης Ιανουαρίου 1969 (ΕΕ ειδ. έκδ. 02/001, σ. 32), παρέχει εξουσία για την ομοιόμορφη εφαρμογή της ονοματολογίας του κοινού δασμολογίου, θέσπισε τον προαναφερθέντα κανονισμό 551/81. Κατά το άρθρο 1 του κανονισμού αυτού, οι συσκευές που περιγράφονται σ' αυτόν και με τις οποίες επιτυγχάνεται η αποτύπωση σε μικροφίλμ πληροφοριών εγγεγραμμένων σε μαγνητικές ταινίες κατατάσσονται στη διάκριση 90.07 Α του κοινού δασμολογίου.
            
         ΠΙ — Το προδικαστικό ερώτημα
      
               10.
            
            
               Το ζήτημα που τίθεται εν προκειμένω συνίσταται στο αν το ουσιώδες μέρος της εν λόγω συσκευής είναι ο μηχανισμός της μεταγραφής στοιχείων ηλεκτρονικών υπολογιστών που λαμβάνονται από την κεντρική μονάδα, οπότε η εν λόγω συσκευή θα πρέπει να υπαχθεί στη διάκριση 84.53 Β, ή αν το ουσιώδες μέρος είναι ο φωτογραφικός μηχανισμός, οπότε η συσκευή θα πρέπει να υπαχθεί στη διάκριση 90.07 Α.
            
         
               11.
            
            
               Το εθνικό δικαστήριο καταλήγει στο συμπέρασμα ότι η εν λόγω συσκευή αποτελεί μία μονάδα εκροής που προορίζεται για μία μηχανή επεξεργασίας στοιχείων και πρέπει να υπαχθεί στη διάκριση 84.53 Β. Θεωρεί πάντως ότι ενόψει του κανονισμού ( ΕΟΚ) 551/81 της Επιτροπής « υφίσταται αμφιβολία ως προς την ορθότητα αυτού του συμπεράσματος συνεπεία του ότι συσκευές για την αποτύπωση σε μικροφίλμ πληροφοριών από μαγνητικές ταινίες κατατάσσονται στην κλάση 90.07 Α του κοινού δασμολογίου ». Το εθνικό δικαστήριο τονίζει ακόμη ότι οι εν λόγω συσκευές αποτελούν το αντικείμενο διαφορετικής δασμολογικής κατατάξεως στα κράτη μέλη και, κατά συνέπεια, υποβάλλει το ακόλουθο ερώτημα:
               « Σε ποια κλάση-διάκριση του κοινού δασμολογίου πρέπει να υπαχθεί το — περιγραφόμενο στο ιστορικό — COM-Recorder; »
            
         
               12.
            
            
               Το ερώτημα αυτό πρέπει να αναμορφωθεί υπό την έννοια ότι αφορά την ερμηνεία των προαναφερθεισών τριών δασμολογικών διακρίσεων.
            
         IV — Έγγραφη διαδικασία
      
               13.
            
            
               Σύμφωνα με το άρθρο 20 του πρωτοκόλλου περί του οργανισμού του Δικαστηρίου ΕΟΚ, κατέθεσαν γραπτές παρατηρήσεις, στις 19 Μαΐου 1989, η Gerlach, προσφεύγουσα της κύριας δίκης, εκπροσωπούμενη από τον Ν. Ρ. J. Ooyevaar, δικηγόρο, και, στις 18 Μαΐου 1989, η Επιτροπή των Ευρωπαϊκών Κοινοτήτων, εκπροσωπούμενη από τον R. Barents, μέλος της νομικής της υπηρεσίας.
            
         
               14.
            
            
               Το Δικαστήριο, κατόπιν εκθέσεως του εισηγητή δικαστή και αφού άκουσε τον γενικό εισαγγελέα, αποφάσισε να προχωρήσει στην προφορική διαδικασία χωρίς προηγούμενη διεξαγωγή αποδείξεων.
            
         
               15.
            
            
               Με απόφαση του Δικαστηρίου της 17ης Ιανουαρίου 1990 η εκδίκαση της υποθέσεως ανατέθηκε στο τέταρτο τμήμα.
            
         Παρατηρήσεις των διαδίκων
      
               16.
            
            
               Όπως συνάγεται από τη διάταξη περί παραπομπής, ο επιθεωρητής εισαγωγικών δασμών και ειδικών φόρων καταναλώσεως, καθού της κύριας δίκης, υποστήριξε ενώπιον του εθνικού δικαστηρίου ότι η εν λόγω συσκευή εμφανίζει πολύ μεγάλη ομοιότητα με τη συσκευή που περιγράφεται στον προαναφερθέντα κανονισμό 551/81.
            
         
               17.
            
            
               Η διαφορά μεταξύ των δύο συσκευών έγκειται στο γεγονός ότι η εν λόγω συσκευή είναι εξοπλισμένη με ένα λέιζερ αντί ενός καθοδικού σωλήνα και ότι το φιλμ εμφανίζεται εκτιθέμενο στη θερμότητα και όχι χημικώς, διαφορά που δεν έχει πάντως καμία σημασία για την κατάταξη στο κοινό δασμολόγιο, διότι η διάκριση 90.07 Α καλύπτει φωτογραφικές συσκευές κάθε είδους. Ο βασικός χαρακτήρας της εν λόγω συσκευής καθορίζεται από την φωτογραφική της συνισταμένη, τον μικροϋπολογιστή που αποτελεί μέρος της συσκευής που χρησιμεύει για τον έλεγχο του φωτογραφικού μέρους.
            
         
               18.
            
            
               Η Gerlach, προσφεύγουσα της κύριας δίκης, τονίζει προκαταρκτικά ότι η διαφορά κατατάξεως της εν λόγω συσκευής εντός των κρατών μελών έχει επιφέρει σοβαρές διαταραχές στον ανταγωνισμό.
            
         
               19.
            
            
               Όσον αφορά τα τεχνικά χαρακτηριστικά της υπό κρίση συσκευής, η Gerlach τονίζει, χωρίς να αντικρουστεί τα ακόλουθα: η συσκευή περιέχει έναν μηχανισμό που μεταγράφει σε αναγνώσιμους χαρακτήρες στοιχεία που προέρχονται από έναν κεντρικό υπολογιστή· ο μηχανισμός αυτός μπορεί να συγκριθεί με έναν εκτυπωτή λέιζερ. Επιπλέον, η συσκευή περιέχει επίσης έναν μηχανισμό, το μέρος του μικροφίλμ, εντός του οποίου οι χαρακτήρες που σχηματίζονται με το λέιζερ εκτυπώνονται στο φιλμ μέσω μιας φωτογραφικής συσκευής. Το φιλμ εμφανίζεται στη συνέχεια και μεταφέρεται σε μικροδελτία. Η στοιχειώδης λειτουργία της συσκευής είναι η μεταγραφή των στοιχείων που λαμβάνονται από τον υπολογιστή σε αναγνώσιμους χαρακτήρες. Το πιο δαπανηρό μέρος της συσκευής είναι το λέιζερ που επιτελεί αυτή τη λειτουργία. Η εν λόγω συσκευή έχει κατασκευαστεί ειδικά για να συνδέεται απευθείας με έναν υπολογιστή και να λαμβάνει στοιχεία (on-line), ενώ ταυτόχρονα μπορεί να λαμβάνει, εκτός της κεντρικής μονάδας μετατροπής, στοιχεία που προέρχονται από μαγνητικές ταινίες (off-line). Η συσκευή πρέπει πάντως να παραμένει συνδεδεμένη με τον κεντρικό υπολογιστή' δεν λειτουργεί αυτοτελώς.
            
         
               20.
            
            
               Ως προς τη λειτουργία της εν λόγω συσκευής, της οποίας τα αρχικά COM σημαίνουν Computer Ontput Microfilm, η Gerlach ισχυρίζεται ότι αυτή συνίσταται στην αποτύπωση στοιχείων που λαμβάνονται από έναν κεντρικό υπολογιστή σε μικροδελτία. Η συσκευή αυτή έχει ειδικά κατασκευαστεί για να συνδέεται με μία κεντρική μονάδα επεξεργασίας και αποτελεί, κατά συνέπεια, μία μονάδα εκροής υπό την έννοια των επεξηγηματικών σημειώσεων επί της προαναφερθείσας σημειώσεως 84.53 Β.
            
         
               21.
            
            
               Η Gerlach υποστηρίζει ότι η συσκευή που περιγράφεται στον κανονισμό 551/81 της Επιτροπής δεν μπορεί να συγκριθεί με την επίδικη συσκευή: η πρώτη συσκευή δεν παράγει αυτή η ίδια τα προς αντιγραφή έγγραφα, για το λόγο δε αυτό ο φωτογραφικός μηχανισμός της επιτελεί ουσιώδη λειτουργία.
            
         
               22.
            
            
               Αντιθέτως, στην υπό κρίση συσκευή ο φωτογραφικός μηχανισμός επιτελεί δευτερεύουσα λειτουργία σε σχέση με τη λειτουργία της μετατροπής των στοιχείων υπολογιστή σε αναγνώσιμη μορφή. Η επεξεργασία των στοιχείων υπολογιστή αποτελεί την κύρια λειτουργία της, δεδομένου ότι χωρίς την εμφάνιση των στοιχείων υπολογιστή υπό αναγνώσιμη μορφή δεν θα υπάρχει τίποτα για να φωτογραφηθεί.
            
         
               23.
            
            
               Η Gerlach προτείνει, επομένως, να δοθεί στο υποβληθέν ερώτημα η απάντηση ότι η περιγραφόμενη συσκευή στη Διάταξη περί παραπομπής πρέπει να υπαχθεί στη διάκριση 84.53 Β του κοινού δασμολογίου κατ' εφαρμογή της σημειώσεως 3 Β ) του κεφαλαίου 84 του κοινού δασμολογίου. Στην περίπτωση κατά την οποία η εν λόγω συσκευή εμπίπτει στον κανονισμό 551/81 της Επιτροπής, θα πρέπει να συναχθεί το συμπέρασμα ότι ο κανονισμός αυτός δεν συμβιβάζεται με τις αναφερθείσες διατάξεις του κοινού δασμολογίου.
            
         
               24.
            
            
               
                  Η Επιτροπή θεωρεί ότι η επίδικη συσκευή πρέπει να υπαχθεί στη διάκριση 84.53 Β του κοινού δασμολογίου, λόγω του ότι αποτελεί μία μηχανή « εγγραφής των πληροφοριών σε υπόθεμα με κωδικοποιημένη μορφή » κατά την έννοια της εν λόγω· διακρίσεως και επειδή ανταποκρίνεται στις δύο προϋποθέσεις που αναφέρονται στη σημείωση 3 Β) του κεφαλαίου 84 του κοινού δασμολογίου.
            
         
               25.
            
            
               Η Επιτροπή τονίζει ότι υφίσταται μία σημαντική διαφορά μεταξύ της υπό κρίση συσκευής και της συσκευής που περιγράφεται στον κανονισμό 551/81. Σύμφωνα με τις αιτιολογικές σκέψεις του κανονισμού αυτού, η περιγραφόμενη συσκευή μπορεί να λειτουργεί τελείως αυτοτελώς, επειδή διαθέτει τον δικό της μικροεπεξεργαστή. Υπό το φως αυτής της διευκρινίσεως ο ουσιώδης χαρακτήρας της περιγραφόμενης στον κανονισμό συσκευής έγκειται επομένως στο φωτογραφικό του στοιχείο και η κατάταξη του στη διάκριση 90.07 Α αποφασίστηκε βάσει του γενικού κανόνα 3 β ) για την ερμηνεία της ονοματολογίας του κοινού δασμολογίου, κατά την οποία τα σύνθετα προϊόντα πρέπει να κατατάσσονται βάσει του είδους που τους προσδίδει τον ουσιώδη χαρακτήρα τους.
            
         
               26.
            
            
               Όμως, τονίζει η Επιτροπή, η συσκευή που περιγράφεται στη Διάταξη περί παραπομπής δεν μπορεί να λειτουργήσει αυτοτελώς, επειδή έχει ειδικά κατασκευαστεί για να συνδέεται με μία κεντρική μονάδα επεξεργασίας και δεν μπορεί να λειτουργήσει χωρίς να είναι συνδεδεμένη με αυτή. Έτσι, εφόσον δεν λειτουργεί αυτοτελώς, η υπό κρίση συσκευή ανταποκρίνεται στις δύο προϋποθέσεις που ορίζονται στη σημείωση 3 Β) σχετικά με την κλάση 84.53 του κοινού δασμολογίου.
            
         Κ. Ν. Κακούρης
      εισηγητής δικαστής
      (
            *1
         )	Γλώσσα διαδικασίας: η ολλανδική.
    ---documentbreak--- 
      
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ ( τέταρτο τμήμα)
      της 12ης Ιουλίου 1990 (
            *1
         )
      Στην υπόθεση C-43/89,
      που έχει ως αντικείμενο αίτηση του Tariefcommissie προς το Δικαστήριο, κατ' εφαρ-μογήν του άρθρου 177 της Συνθήκης ΕΟΚ, με την οποία ζητείται, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ
      Gerlach & Co. BV
      και
      Inspecteur der Invoerrechten en Accijnzen,
      η έκδοση προδικαστικής αποφάσεως προς την ερμηνεία ορισμένων διατάξεων του κοινού δασμολογίου, καθώς και του κανονισμού ( ΕΟΚ) 551/81, της Επιτροπής, της 25ης Φεβρουαρίου 1981, περί δασμολογικής κατατάξεως των εμπορευμάτων στη διάκριση 90.07 Α του κοινού δασμολογίου ( ΕΕ L 56, σ. 20 ), σχετικά με τη δασμολογική κατάταξη μιας συσκευής που αποκαλείται « COM-Recorder Aris II »,
      ΤΟ ΔΙΚΑΣΤΗΡΙΟ ( τέταρτο τμήμα ),
      συγκείμενο από τους Κ. Ν. Κακούρη, πρόεδρο τμήματος, Μ. Diez de Velasco και P. J. G. Kapteyn, δικαστές,
      γενικός εισαγγελέας: W. Van Gerven
      γραμματέας: J. A. Pompe, βοηθός γραμματέας
      λαμβάνοντας υπόψη τις γραπτές παρατηρήσεις που κατέθεσαν:
      
               —
            
            
               η Gerlach & Co. BV, εκπροσωπούμενη από τον Ν. P. J. Ooyevaar,
            
         
               —
            
            
               η Επιτροπή, εκπροσωπούμενη από τον René Barents, μέλος της νομικής της υπηρεσίας,
            
         έχοντας υπόψη την έκθεση για την επ' ακροατηρίου συζήτηση,
      αφού άκουσε τις προφορικές παρατηρήσεις της Gerlach & Co. BV και της Επιτροπής, κατά τη συνεδρίαση της 2ας Μαΐου 1990,
      αφού άκουσε τον γενικό εισαγγελέα που ανέπτυξε τις προτάσεις του κατά τη συνεδρίαση της 6ης Ιουνίου 1990,
      εκδίδει την ακόλουθη
      Απόφαση
      
               1
            
            
               Με απόφαση της 12ης Δεκεμβρίου 1988, η οποία περιήλθε στο Δικαστήριο στις 20 Φεβρουαρίου 1989, το Tarief commissie υπέβαλε, δυνάμει του άρθρου 177 της Συνθήκης ΕΟΚ, προδικαστικό ερώτημα σχετικά με την ερμηνεία ορισμένων διατάξεων του κοινού δασμολογίου (εφεξής: ΚΔ), όπως ίσχυε με τον κανονισμό (ΕΟΚ) 3400/84 του Συμβουλίου, της 27ης Νοεμβρίου 1984 ( ΕΕ L 320, σ. 1 ), καθώς και με τον κανονισμό (ΕΟΚ) 551/81 της Επιτροπής, της 25ης Φεβρουαρίου 1981, περί δασμολογικής κατατάξεως των εμπορευμάτων στη διάκριση 90.07 Α του κοινού δασμολογίου ( ΕΕ L 56, σ. 20).
            
         
               2
            
            
               Το ερώτημα αυτό ανέκυψε στο πλαίσιο διαφοράς μεταξύ της ολλανδικής επιχειρήσεως Gerlach & Co. BV ( εφεξής: Gerlach ) και του inspecteur der Invoerrechten en Accijzen ( επιθεωρητή εισαγωγικών δασμών και ειδικών φόρων καταναλώσεως, εφεξής: επιθεωρητής ) σχετικά με τη δασμολογική κατάταξη μιας συσκευής που αποκαλείται « COM-Recorder Aris II », καταγωγής Ηνωμένων Πολιτειών, την οποία η εν λόγω επιχείρηση εισήγαγε το 1983 στις Κάτω Χώρες.
            
         
               3
            
            
               H Gerlach είχε υποστηρίξει ότι η εν λόγω συσκευή έπρεπε να υπαχθεί, κυρίως, στη διάκριση 84.53 Β του κοινού δασμολογίου ( αυτόματες μηχανές επεξεργασίας πληροφοριών ) και, επικουρικώς, στη διάκριση 84.54 Β ( άλλες μηχανές και συσκευές γραφείου ), ενώ ο επιθεωρητής, θεωρώντας ότι δεσμεύεται από τον προαναφερθέντα κανονισμό 551/81 της Επιτροπής, την υπήγαγε στην διάκριση 90.07 Α του ΚΔ (φωτογραφικές μηχανές ).
            
         
               4
            
            
               Η Gerlach προσέβαλε την απόφαση αυτή ενώπιον του Tarief commissie το οποίο ανέστειλε τη διαδικασία και υπέβαλε στο Δικαστήριο το ακόλουθο προδικαστικό ερώτημα:
               « Σε ποια κλάση-διάκριση του κοινού δασμολογίου πρέπει να υπαχθεί το — περιγραφόμενο στο ιστορικό — COM-Recorder; »
            
         
               5
            
            
               Στην έκθεση για την επ' ακροατηρίου συζήτηση εκτίθενται διεξοδικώς τα περιστατικά της υποθέσεως της κύριας δίκης, οι σχετικές κοινοτικές διατάξεις και οι παρατηρήσεις που κατατέθηκαν στο Δικαστήριο. Τα στοιχεία αυτά της δικογραφίας δεν επαναλαμβάνονται πιο κάτω παρά μόνον καθόσον απαιτείται για τη συλλογιστική του Δικαστηρίου.
            
         
               6
            
            
               Με το υποβληθέν ερώτημα το εθνικό δικαστήριο ερωτά ουσιαστικά αν μία συσκευή όπως το COM-Recorder Aris Π, η λειτουργία της οποίας συνίσταται στη μετατροπή σε αναγνώσιμους χαρακτήρες επί μικροφίλμ ή μικροδελτίων αποκωδικοποιημένων στοιχείων που λαμβάνονται ιδίως από έναν κεντρικό ηλεκτρονικό υπολογιστή, διέπεται από τον κανονισμό 551/81 της Επιτροπής και κατά συνέπεια πρέπει να υπαχθεί στη διάκριση 90.07 Α του ΚΔ, ή αν πρέπει να υπαχθεί στη διάκριση 84.53 Β.
            
         
               7
            
            
               Κατά την περιγραφή που περιέχεται στην απόφαση περί παραπομπής η εν λόγω συσκευή αποτελείται από τα ακόλουθα στοιχεία: μία μονάδα ελέγχου, έναν μικροϋπολογιστή, ένα ακουστικό modem, δύο οδηγούς δισκετών, μία οθόνη ελέγχου, μία υποδοχή φιλμ, μία κάμερα, έναν φακό, έναν μηχανισμό διαφανειών, ένα οπτικό σύστημα λέιζερ, μία μονάδα εμφανίσεως και ένα πληκτρολόγιο/εκτυπωτή. Ο πλήρης της χαρακτηρισμός είναι ο ακόλουθος:
               « ARIS II Recorder 220 V, 50 Hz
               Controller
               plus 42 X lens/Software/KSR/Cables
               1600/6250 ( STC ) Tape Drive-Standalone ».
            
         
               8
            
            
               Από τη δικογραφία προκύπτει ότι η λειτουργία της υπό κρίση συσκευής συνίσταται στη μεταφορά αποκωδικοποιημένων στοιχείων ηλεκτρονικού υπολογιστή υπό αναγνώσιμη μορφή σε μικροφίλμ ή μικροδελτία. Η συσκευή περιέχει έναν μηχανισμό που μπορεί να συγκριθεί με τον εκτυπωτή με λέιζερ και ο οποίος μετατρέπει σε αναγνώσιμους χαρακτήρες στοιχεία που προέρχονται από έναν κεντρικό υπολογιστή, καθώς και έναν μηχανισμό, το μέρος του μικροφίλμ, στον οποίο οι χαρακτήρες που σχηματίζονται με το λέιζερ εκτυπώνονται στο φιλμ μέσω μιας φωτογραφικής συσκευής. Στη συνέχεια, το φιλμ εμφανίζεται και εναποτίθεται σε μικροδελτία. Η αξία του οπτικού συστήματος της συσκευής είναι ασήμαντη σε σχέση με τη συνολική της αξία.
            
         
               9
            
            
               Η εν λόγω συσκευή έχει ειδικά κατασκευαστεί για την απευθείας σύνδεση της με υπολογιστή και τη λήψη στοιχείων. Μπορεί επίσης να λαμβάνει, εκτός από την κεντρική μονάδα μετατροπής, στοιχεία που προέρχονται από μαγνητικές ταινίες, ενώ εξακολουθεί να παραμένει συνδεδεμένη με τον κεντρικό υπολογιστή, δεδομένου ότι δεν λειτουργεί αυτοτελώς.
            
         
               10
            
            
               Από τη δικογραφία προκύπτει επίσης ότι η υπό κρίση συσκευή τυγχάνει διαφορετικής δασμολογικής κατατάξεως στα διάφορα κράτη μέλη. Οι αγγλικές και οι γερμανικές τελωνειακές αρχές κατατάσσουν τη συσκευή στη διάκριση 84.53 Β του ΚΔ, ενώ οι γαλλικές, βελγικές και ολλανδικές αρχές θεωρούν ότι η εν λόγω συσκευή προσομοιάζει με τη συσκευή που περιγράφεται στον κανονισμό 551/81 και υποστηρίζουν ότι πρέπει να υπαχθεί στη διάκριση 90.07 Α του ΚΔ, η οποία έχει ως εξής:
               « Φωτογραφικές μηχανές. Συσκευές και διατάξεις, στις οποίες περιλαμβάνονται και οι λαμπτήρες και οι σωλήνες, για την παραγωγή αστραπιαίου φωτός ( φλας ) κατά τη φωτογράφηση, με εξαίρεση τους λαμπτήρες και σωλήνες εκκένωσης της κλάσης 85.20:
               
                        A.
                     
                     
                        Φωτογραφικές μηχανές
                     
                  ... »
            
         Επί του κανονισμού 551/81
      
               11
            
            
               Πρέπει να υπογραμμιστεί ότι ο κανονισμός 551/81, ανεξάρτητα από άλλες παρατηρήσεις που θα μπορούσαν ενδεχομένως να διατυπωθούν ως προς αυτόν, δεν αφορά, εν πάση περιπτώσει, παρά μόνο συσκευές των οποίων ο ουσιώδης χαρακτήρας, κατά την έννοια του γενικού κανόνα 3 β) για την ερμηνεία της ονοματολογίας του ΚΔ, έγκειται στον φωτογραφικό τους μηχανισμό. Όμως, από την απόφαση περί παραπομπής, καθώς και από τη δικογραφία της υποθέσεως, συνάγεται ότι το προδικαστικό ερώτημα που υποβλήθηκε στο Δικαστήριο αφορά συσκευές, όπως ο COM-Recorder Aris II, των οποίων ο ουσιώδης χαρακτήρας δεν έγκειται στον φωτογραφικό τους μηχανισμό. Κατά συνέπεια, ο κανονισμός 551/81 της Επιτροπής δεν διέπει τη δασμολογική κατάταξη συσκευών όπως αυτή για την οποία πρόκειται στην κύρια δίκη.
            
         Επί της διακρίσεως 84.53 Β του ΚΔ
      
               12
            
            
               Από την απόφαση περί παραπομπής συνάγεται ότι το παραπέμπον δικαστήριο κλίνει υπέρ της κατατάξεως αυτών των συσκευών στην διάκριση 84.53 Β. Την άποψη αυτή συμμερίζονται η Gerlach και η Επιτροπή.
            
         
               13
            
            
               Η δασμολογική κλάση 84.53 έχει ως εξής:
               « Αυτόματες μηχανές επεξεργασίας πληροφοριών και μονάδες ( στοιχεία ) αυτών. Μαγνητικές ή οπτικές διατάξεις ανάγνωσης, μηχανές εγγραφής των πληροφοριών σε υπόθεμα με κωδικοποιημένη μορφή και μηχανές επεξεργασίας των πληροφοριών αυτών, που δεν κατονομάζονται ή δεν περιλαμβάνονται αλλού:
               
                        A.
                     
                     
                        Αυτόματες μηχανές επεξεργασίας πληροφοριών και μονάδες ( στοιχεία ) αυτών που προορίζονται για πολιτικά αεροσκάφη
                     
                  
                        B.
                     
                     
                        Άλλες.»
                     
                  
         
               14
            
            
               Η σημείωση 3 Β ) του κεφαλαίου 84 του ΚΔ διευκρινίζει ότι:
               « Οι αυτόματες μηχανές επεξεργασίας πληροφοριών μπορεί να παρουσιάζονται με μορφή συστημάτων που περιλαμβάνουν ποικίλο αριθμό χωριστών μονάδων, καθεμία από τις οποίες είναι τοποθετημένη μέσα στο δικό της περίβλημα. Μπορεί να θεωρηθεί ότι αποτελεί μέρος του πλήρους συστήματος κάθε μονάδα που συγκεντρώνει ταυτόχρονα τις παρακάτω προϋποθέσεις:
               
                        α)
                     
                     
                        Να μπορεί να συνδεθεί με την κεντρική μονάδα επεξεργασίας...
                     
                  
                        β)
                     
                     
                        Να είναι ειδικά κατασκευασμένη ως μέρος ενός τέτοιου συστήματος... Όταν παρουσιάζονται ξεχωριστά, τέτοιες μονάδες υπάγονται στην κλάση 84.53. »
                     
                  
         
               15
            
            
               Εξάλλου, η επεξηγηματική σημείωση για την ονοματολογία του Συμβουλίου Τελωνειακής Συνεργασίας σχετικά με την κλάση 84.53 του ΚΔ έχει ως εξής:
               « Οι ψηφιακές μηχανές επεξεργασίας πληροφοριών αποτελούνται συνήθως από ορισμένο αριθμό ξεχωριστών, συνδεδεμένων μεταξύ τους μονάδων. Κατ' αυτό τον τρόπο αποτελούν ένα σύστημα.
               Ένα πλήρες ψηφιακό σύστημα επεξεργασίας πληροφοριών πρέπει να αποτελείται τουλάχιστον από
               
                        1)
                     
                     
                        μία κεντρική μονάδα επεξεργασίας...
                     
                  
                        2)
                     
                     
                        μία μονάδα εισροής...
                     
                  
                        3)
                     
                     
                        μία μονάδα εκροής, η οποία καθιστά αναγνώσιμα τα σήματα που παρέχει η μηχανή ( τυπωμένο κείμενο, απεικόνιση γραφική, οπτική κλπ. ) ή τα μετατρέπει σε κωδικοποιημένα στοιχεία για περαιτέρω χρήση ( επεξεργασία, χειρισμό κλπ. ).»
                     
                  
         
               16
            
            
               Πρέπει να γίνει δεκτό ότι μία συσκευή, όπως αυτή που περιγράφεται στην απόφαση περί παραπομπής, αποτελεί μία μονάδα εκροής, κατά την έννοια της προαναφερθείσας σημειώσεως, και περιλαμβάνεται στο πλήρες σύστημα το οποίο αποτελεί μία αυτόματη μηχανή επεξεργασίας στοιχείων. Πράγματι, η συσκευή αυτή μπορεί να συνδεθεί με την κεντρική μονάδα επεξεργασίας και έχει κατασκευαστεί ειδικά ως μέρος του συστήματος. Επομένως, ακόμα κι αν εμφανίζεται χωριστά, εμπίπτει επίσης στη δασμολογική κλάση 84.53 ενόψει της προαναφερθείσας σημειώσεως 3 Β ).
            
         
               17
            
            
               Ενόψει των προηγουμένων σκέψεων πρέπει να δοθεί στο ερώτημα που υπέβαλε το εθνικό δικαστήριο η απάντηση ότι το ΚΔ έχει την έννοια ότι μία συσκευή όπως το COM-Recorder Aris Π, του οποίου η λειτουργία συνίσταται στη μεταφορά υπό αναγνώσιμους χαρακτήρες επί μικροφίλμ ή μικροδελτίου αποκωδικοποιημένων στοιχείων που προέρχονται κυρίως από έναν κεντρικό υπολογιστή, αποτελεί μία από τις μονάδες αυτόματης μηχανής επεξεργασίας στοιχείων και πρέπει να υπαχθεί στη διάκριση 84.53 Β του ΚΔ.
            
         Επί των δικαστικών εξόδων
      
               18
            
            
               Τα έξοδα στα οποία υποβλήθηκε η Επιτροπή των Ευρωπαϊκών Κοινοτήτων, η οποία κατέθεσε παρατηρήσεις στο Δικαστήριο, δεν αποδίδονται. Δεδομένου ότι η παρούσα διαδικασία έχει ως προς τους διαδίκους της κύριας δίκης τον χαρακτήρα παρεμπίπτοντος που ανέκυψε ενώπιον του εθνικού δικαστηρίου, σ' αυτό εναπόκειται να αποφανθεί επί των δικαστικών εξόδων.
            
          
            
               Για τους λόγους αυτούς,
               ΤΟ ΔΙΚΑΣΤΗΡΙΟ ( τέταρτο τμήμα ),
               κρίνοντας επί του ερωτήματος που του υπέβαλε το Tariefcommissie, με απόφαση του της 12ης Δεκεμβρίου 1988, αποφαίνεται:
            
          
               
                  Το ΚΔ έχει την έννοια ότι μία συσκευή όπως το COM-Recorder Ans Π, του οποίου η λειτουργία συνίσταται στη μεταφορά υπό αναγνώσιμους χαρακτήρες επί μικροφίλμ ή μικροδελτίου αποκωδικοποιημένων στοιχείων που προέρχονται κυρίως από έναν κεντρικό υπολογιστή, αποτελεί μία από τις μονάδες αυτόματης μηχανής επεξεργασίας στοιχείων και πρέπει να υπαχθεί στη διάκριση 84.53 Β του ΚΔ.
               
             
               
                  
                     Κακούρης
                     Diez de Velasco
                     Kapteyn
                     Δημοσιεύθηκε σε δημόσια συνεδρίαση στο Λουξεμβούργο στις 12 Ιουλίου 1990.
                     
                        
                           Ο γραμματέας
                           J.-G. Giraud
                        
                        
                           Ο πρόεδρος του τετάρτου τμήματος
                           Κ. Ν. Κακούρης
                        
                     
                  
               
            (
            *1
         )	Γλώσσα διαδικασίας: η ολλανδική.